b'\n_START_ARTICLE_\nLavo\xc4\x8dkin LaGG-3\n_START_SECTION_\nL\xc4\x97ktuvo k\xc5\xabrimas\n_START_PARAGRAPH_\nI-301, \xc5\xa1io l\xc4\x97ktuvo prototipas, buvo sukurtas 1938\xc2\xa0m. Prototipui sukurti gausiai panaudotas mediena. Korpusas ir sparnai gaminti i\xc5\xa1 ber\xc5\xbeo bei pu\xc5\xa1ies faneros. D\xc4\x97l gausaus medienos naudojimo jis buvo sunkus, sv\xc4\x97r\xc4\x97 2948\xc2\xa0kg (kai I-26, JAK-1 prototipas, pagamintas i\xc5\xa1 plieno ir faneros, sv\xc4\x97r\xc4\x97 2700 kg). Variklis\xc2\xa0\xe2\x80\x93 Klimov 105P, turintis 1050 AG. Panaudotas trimentis sraigtas VISK-61P. Ginkluot\xc4\x99 sudar\xc4\x97 UBS kulkosvaidis (230 \xc5\xa1ovini\xc5\xb3) ir PTB-23 patranka._NEWLINE_1940\xc2\xa0m. kovo 30 d. prototipas pirm\xc4\x85 kart\xc4\x85 pakilo, pilotavo Aleksejus Niko\xc5\xa1inas. \xc5\xa0iame prototipe buvo \xc4\xafmontuoti trys degal\xc5\xb3 bakai, kuriuose tilpo 340 l degal\xc5\xb3, kuri\xc5\xb3 pakako nuskristi 600\xc2\xa0km atstum\xc4\x85._NEWLINE_Ta\xc4\x8diau TSRS APLK i\xc5\xa1leido naujus reikalavimus naikintuvams. Liepta padidinti skryd\xc5\xbeio atstum\xc4\x85 iki 1000\xc2\xa0km. Perdarant prototip\xc4\x85 pagal naujus reikalavimus pavyko pasiekti reikalaujam\xc4\x85 skryd\xc5\xbeio atstum\xc4\x85. \xc4\xaediegtas ir radijo puskompasis (navigacijos prietaisas)._NEWLINE_1940\xc2\xa0m. baland\xc5\xbeio 29 d. beveik \xc4\xafveik\xc4\x97 valstybinius bandymus, bet nebuvo i\xc5\xa1bandytas akrobatiniu skraidymu. Valstybei patiko l\xc4\x97ktuvas d\xc4\x97l k\xc5\xabrimui panaudotos med\xc5\xbeiagos\xc2\xa0\xe2\x80\x93 medienos, galing\xc5\xb3 ginkl\xc5\xb3 bei neblogo grei\xc4\x8dio, net iki 605 km/h. Vis d\xc4\x97lto pareik\xc5\xa1ta ir daug priekai\xc5\xa1t\xc5\xb3: nepatiko didelis t\xc5\xabpimo greitis (140 km/h, kai reikalauta 115 km/h), prastas matomumas i\xc5\xa1 kabinos (d\xc4\x97l organinio stiklo), stabilumo stokos, vandens ir alyvos perkaitimo kylant, didel\xc4\x97s apkrovos tenkan\xc4\x8dios va\xc5\xbeiuoklei pakilimo metu bei radijo prietais\xc5\xb3 nebuvimo._NEWLINE_1941\xc2\xa0m. vasario 24 d. TSRS karin\xc4\x97s oro paj\xc4\x97gos priima l\xc4\x97ktuv\xc4\x85 \xc4\xaf tarnyb\xc4\x85. K\xc5\xabr\xc4\x97jai u\xc5\xbe l\xc4\x97ktuvo suk\xc5\xabrim\xc4\x85 apdovanoti Stalino premija.\n_START_SECTION_\nNaudojimo istorija\n_START_PARAGRAPH_\nLaGG-3 nebuvo m\xc4\x97gstami pilot\xc5\xb3 d\xc4\x97l ma\xc5\xbeo grei\xc4\x8dio, puvimo, ilgo parengimo skryd\xc5\xbeiui, prasto variklio darbo.\n_START_SECTION_\n4 serija\n_START_PARAGRAPH_\nPagerintas karbiuratorius, padidinta variklio galia, patrank\xc4\x85 pakeit\xc4\x97 kitas UBS kulkosvaidis. Greitis 549 km/h\n_START_SECTION_\n7 serija\n_START_PARAGRAPH_\nSuma\xc5\xbeinta bak\xc5\xb3 talpa po 40l kiekvienam. Padidinti ratai (650x200 mm). Svoris 3280\xc2\xa0kg. Greitis 549 km/h.\n_START_SECTION_\n8 serija\n_START_PARAGRAPH_\n\xc4\xaetaisyti nauji kulkosvaid\xc5\xbeiai VJ-23. 1941\xc2\xa0m. pabaigoje prad\xc4\x97ti gaminti.\n_START_SECTION_\n11 serija\n_START_PARAGRAPH_\nPritaikytas raket\xc5\xb3 paleidimui (PO-82) bei galimyb\xc4\x97 m\xc4\x97tyti bombas (R3-40). 1942\xc2\xa0m. prad\xc5\xbeioje prad\xc4\x97ti gaminti.\n_START_SECTION_\n23 serija\n_START_PARAGRAPH_\nPakeista uodegos valdymo sistema.\n_START_SECTION_\n29 serija\n_START_PARAGRAPH_\nPadidinta variklio galia iki 1260 AG. Nauji duslintuvai. Pakeisti radijo si\xc5\xb3stuvai (veik\xc4\x97 3.7-6.05 MHz da\xc5\xbeniu).\n_START_SECTION_\n34 serija\n_START_PARAGRAPH_\n\xc4\xaerengta didelio galingumo patranka Shpilany \xc5\xa0-37. Bet ji buvo nepatikima. Bandyta keisti kita, ta\xc4\x8diau galiausiai masi\xc5\xa1kai neprad\xc4\x97ti leisti.\n_START_SECTION_\n35 serija\n_START_PARAGRAPH_\n\xc4\xaediegti automatiniai u\xc5\xbesparniai. Pito vamzdelius perk\xc4\x97l\xc4\x97 prie sparno. Padidino radiatorius.\n_START_SECTION_\n66 serija\n_START_PARAGRAPH_\nPrad\xc4\x97tas naudoti lengvesnis r\xc4\x97mas, d\xc4\x97l ko svoris suma\xc5\xbe\xc4\x97jo iki 2990\xc2\xa0kg. Pakeltas greitis iki 591 km/h. Kai kurie l\xc4\x97ktuvo mazgai suvienodinti su Jak-1 l\xc4\x97ktuvu. Prad\xc4\x97tas montuoti neper\xc5\xa1aunamas stiklas (55\xc2\xa0mm storio stiklas). Prad\xc4\x97tas gaminti 1943\xc2\xa0m.'